Legal Document

Category: 273

Text:
15. ΑΠΟΦΑΣΙΣ ΠΡΩΘΥΠΟΥΡΓΟΥ   ΚΑΙ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ   ΠΡΟΓΡΑΜΜΑΤΙΣΜΟΥ Αριθ.136541/4939 της 13/29 Μαρτ. 1974   (ΦΕΚ Β΄ 371)  Περί τρόπου εξοφλήσεως οφειλών προερχομένων εκ δανείων χορηγηθέντων μέχρι τέλους του έτους 1964 εις εμπόρους, επαγγελματίας, βιοτέχνας κλπ. πληγέντας εκ πολεμικών γεγονότων ή θεομηνιών.  Έχοντες υπ’ όψει: 1.Τας διατάξεις του άρθρ. 9 της υπ’ αριθ. 197/66 πράξεως του Υπουργικού Συμβουλίου, κυρωθείσης δια του Α.Ν. 262/68, δι’ ων προβλέπεται η δι’ αποφάσεως των Υπουργών Συντονισμού και Οικονομικών, μετά σύμφωνον γνώμην της Νομισματικής Επιτροπής, ρύθμισις του τρόπου εξοφλήσεως οφειλών εμπόρων, επαγγελματιών και βιοτεχνών, παθόντων εκ πολεμικών γεγονότων ή θεομηνιών, προερχομένων εκ δανείων χορηγηθέντων μέχρι τέλους του έτους 1964 υπό Τραπεζών, τη εγγυήσει του Δημοσίου, τουτέστιν ο καθορισμός του χρόνου και του τρόπου εξοφλήσεως των εν λόγω δανείων, του τόκου, των εκ προμηθειών δικαιωμάτων των Τραπεζών, ως και πάσης σχετικής λεπτομερείας. 2.Την υπ’ αριθ. 93/3/14.9.73 απόφασιν της Νομισματικής Επιτροπής, εκδοθείσαν κατόπιν του υπ’ αριθ. 112472/4203/29.8.73 εγγράφου του Υπουργού Οικονομικών, δι’ ης παρεσχέθη η σύμφωνος γνώμη αυτής δια την ρύθμισιν της εξοφλήσεως των ως άνω οφειλών εκ δανείων χορηγηθέντων προς πληγέντας εκ πολεμικών γεγονότων ή θεομηνιών επαγγελματίας, κατά τα εν τη αποφάσει ταύτα οριζόμενα. 3.Τας διατάξεις του Α.Ν. 747/45 «περί παροχής εγγυήσεως του Κράτους προς χορήγησιν δανείων και πιστώσεων». 4.Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων», αποφασίζομεν: Α.Ορίζομεν όπως, η εξόφλησις οφειλών εμπόρων, επαγγελματιών και βιοτεχνών, παθόντων εκ πολεμικών γεγονότων ή θεομηνιών, προερχομένων εκ δανείων χορηγηθέντων μέχρι τέλους του έτους 1964, υπό Τραπεζών, εγγυήσει του Ελληνικού Δημοσίου, κατόπιν αποφάσεων της Νομισματικής Επιτροπής, ενεργηθή ως κάτωθι: α)Οι οφειλέται απαλλάσσονται εκ των βαρυνόντων τας οφειλάς αυτών τόκων υπερημερίας. β)Οι τόκοι υπολογίζονται άνευ ανατοκισμού, επί τω συμβατικώ επιτοκίω όπερ εν ουδεμιά περιπτώσει δύναται να υπερβή ποσοστόν 6% ετησίως. γ)Τα εκ προμηθειών δικαιώματα των Τραπεζών διατηρούνται ως έχουν. δ)Το οφειλόμενον προς τας Τραπέζας υπό των υποχρέων υπόλοιπον εκ των χορηγηθέντων ως άνω δανείων, ληξιπρόθεσμων ή μη (περιλαμβανομένου και του υπολοίπου του μη ηγγυημένου μέρους των   δανείων), μετά του επ’ αυτού αναλογούντος συμβατικού τόκου, υπολογιζομένου κατά τα ανωτέρω υπό στοιχ. β΄ οριζόμενα και τα εκ προμηθειών δικαιώματα των Τραπεζών, καταβάλλονται προς τας Τραπέζας υπό του Δημοσίου. ε)Αι εις τα Δημόσια Ταμεία βεβαιωθείσαι υπέρ των Τραπεζών οφειλαί, ως και αι υπέρ του Δημοσίου βεβαιωθείσαι αλλά μη καταβληθείσαι παρ’ αυτού εις τας Τραπέζας, αιτία εγγυήσεως, διαγράφονται μερίμνη των Τραπεζών υπό των Δημοσίων Ταμείων, κατά τα εν παρ. Β/8 της παρούσης διαλαμβανόμενα, εν συνεχεία δε βεβαιούνται συμφώνως προς τα εν παρ. Β/6 της παρούσης οριζόμενα, υπέρ του Δημοσίου τα, εις εξόφλησιν των προς αυτάς οφειλών των δανειοδοτηθέντων, καταβληθησόμενα αυταίς κατά την ως άνω ρύθμισιν, ποσά. ς)Τα εις τα Δημόσια Ταμεία βεβαιωθησόμενα ως ανωτέρω υπό στοιχ. ε΄ ποσά, των εν λόγω οφειλών, ως και αι βεβαιωμέναι ήδη υπέρ του Δημοσίου τοιαύται οφειλαί, λόγω γενομένης εξοφλήσεως των Τραπεζών παρ’ αυτού, αιτία εγγυήσεως, εξοφλούνται υπό των οφειλετών ατόκως, δι’ 96 ισοπόσων μηνιαίων δόσεων. Αι δόσεις αύται είναι καταβλητέαι εντός του πρώτου δεκαημέρου εκάστου μηνός, της πρώτης καταβλητέας το πρώτον δεκαήμερον του μεθεπομένου από της βεβαιώσεως μηνός. Εκάστη δόσις δεν δύναται, εν πάση περιπτώσει, να είναι μικροτέρα των 500 δραχμών. Κατά τον αυτόν τρόπον θέλουσιν εξοφληθή αι εις τα Δημόσια Ταμεία βεβαιούμεναι ήδη τοιαύται οφειλαί εκ δανείων χορηγηθέντων εκ κεφαλαίων του Δημοσίου. ζ)Τόκοι θέλουσι λογισθή μέχρι της χρονολογίας συντάξεως των βεβαιωτικών καταστάσεων, εν πάση δε περιπτώσει ουχί πέραν του εξαμήνου από της δημοσιεύσεως της παρούσης. Β.Δια την εφαρμογήν της παρούσης αποφάσεως, θέλουσιν ισχύσει τα ως έπονται εν λεπτομερεία οριζόμενα. 1.Η υπό του Δημοσίου πληρωμή προς τας Τραπέζας, των συμφώνως τη παρούση οφειλομένων ποσών, θα ενεργήται επί τη υποβολή παρ’ αυτών ημίν (Γ.Λ.Κ.-Δ9-Α-β) αντιγράφου των εις τα Δημόσια Ταμεία αποστελλομένων βεβαιωτικών καταστάσεων και μετά την υπό των Δημοσίων Ταμείων αποστολήν ημίν των παρ’ αυτών εκδιδομένων οικείων αποδεικτικών παραλαβής εισπρακτέων εσόδων. 2.Εις τας εν λόγω καταστάσεις θα αναγράφωνται, πλην των άλλων απαιτουμένων στοιχείων και το οφειλόμενον, κατά δανειολήπτην ποσόν, κεχωρισμένως κατά κεφάλαιον, τόκους και προμήθειαν, εφ’ όσον προβλέπεται τοιαύτη εις βάρος των δανειοληπτών.   (Αντί της σελ. 242,09) Σελ.242,09(α) Τεύχος 534-Σελ.135 Προστασία Σεισμοπλήκτων 35.Ε.α.15   806 3.Το ποσόν της δικαιουμένης παρά της Τραπέζης προμηθείας, εις ας περιπτώσεις αύτη είναι καταβλητέα εις βάρος του Δημοσίου, δεν θα αναγράφηται εις τας ως άνω βεβαιωτικάς καταστάσεις, αλλά εις ιδιαιτέραν κατάστασιν δια την πληρωμήν αυτής. 4.Αι υπό των Τραπεζών εγγραφείσαι υποθήκαι επί των ακινήτων των δανειοληπτών διατηρούνται, συμφώνως προς την διάταξιν του άρθρ. 3 παρ. 2 του Α.Ν. 747/45 «περί παροχής εγγυήσεως του Κράτους προς χορήγησιν δανείων και πιστώσεων» υπ’ ευθύνη των Τραπεζών μέχρι εντελούς εξοφλήσεως των βεβαιωθησομένων χρεών υπό των δανειοληπτών. 5.Η πληρωμή υπό του Δημοσίου προς τας Τραπέζας των ως άνω οφειλών, θα ενεργηθή δια προκαταβολής, χρεώσει του παρά τη Τραπέζη της Ελλάδος τηρουμένου λογαριασμού του Δημοσίου «Ε.Δ. Συγκέντρωσις Εισπράξεων και Πληρωμών», θέλει δε εμφανισθή εν τη δημοσία ληψοδοσία υπό τον δια της παρούσης δημιουργούμενον λ/σμόν «Προκαταβολή εις Τραπέζας εκ ρυθμίσεως επαγγελματικών δανείων, άρθρ. 9 της 197/66 Π.Υ.Σ.», της ομάδος «Δάνεια και Προκαταβολαί εις Τρίτους». 6.Τα Δημόσια Ταμεία, βάσει των υπό των Τραπεζών αποσταλησομένων αυτοίς βεβαιωτικών καταστάσεων, θα προέλθουν εις την βεβαίωσιν των εν αυταίς περιλαμβανομένων ποσών, ως δημοσίων εσόδων, υπό τον δια της παρούσης δημιουργούμενον ως άνω εκτός προϋπολογισμού λογ/σμόν «Προκαταβολή εις Τραπέζας εκ ρυθμίσεως επαγγελματικών δανείων άρθρ. 9 της 197/66 Π.Υ.Σ» υπ’ αρ. Κωδ. Λ/σμού 256 της ομάδος υπ’ αριθ. 007 «Δάνεια και Προκαταβολαί εις Τρίτους», δια της εκδόσεως και αποστολής ημίν (Δ9-Α-β) των οικείων αποδεικτικών παραλαβής εισπρακτέων εσόδων.  7.Πάσα είσπραξις εκ των ανωτέρω βεβαιωθησομένων απαιτήσεων του Δημοσίου, θα ενεργήται δια της εκδόσεως γραμματίου κατά τα κεκανονισμένα, υπό των ως άνω εκτός προϋπολογισμού λογ/σμόν «Προκαταβολή εις Τραπέζας εκ ρυθμίσεως επαγγελματικών δανείων» άρθρ. 9 της 197/66 Π.Υ.Σ. «υπ’ αριθ. κωδικού λ./σμού 256 της ομάδος υπ’ αριθ. 007 «Δάνεια και Προκαταβολαί εις Τρίτους». 8.Η διαγραφή ενεργηθήσεται υπό των Δημοσίων Ταμείων, δυνάμει των υπό των Τραπεζών καταρτιθησομένων και αποσταλησομένων εις τα Δημόσια Ταμεία. α)Τετραπλοτύπων ατομικών φύλλων εκπτώσεως (ΤΑΦΕ) παρεχομένης εν προκειμένω της ημετέρας εγκρίσεως, δια την δι’ ενός ΤΑΦΕ διαγραφήν χρεών βεβαιουμένων εις βάρος πλειόνων οφειλετών και β)ονομαστικών εις τριπλούν καταστάσεων των    Σελ. 242,10(α) Τεύχος 534-Σελ.136 οφειλετών, ων τα χρέη διαγράφονται, συνοδευουσών τα ΤΑΦΕ, αίτινες θα περιλαμβάνουν το ονοματεπώνυμον και το πατρώνυμον του οφειλέτου, το προς διαγραφήν συνολικόν δι’ ένα έκαστον οφειλέτην ποσόν και τον αριθμόν του σχετικού αποδεικτικού παραλαβής εισπρακτέων εσόδων. Η παρούσα δημοσιευθήτω δια της Εφημερίδος της Κυβερνήσεως.